b'\n_START_ARTICLE_\nHer-i-hor\n_START_PARAGRAPH_\nHerihor   je bio staroegipatski vojni \xc4\x8dasnik i veliki sve\xc4\x87enik Amuna iz Tebe od 1080. pr. Kr. do 1074. pr. Kr.. za vrijeme faraona Ramzesa XI..\n_START_SECTION_\nDolazak na prijestolje\n_START_PARAGRAPH_\nHerihor je bio veliki sve\xc4\x87enik boga Amona i zapovjednik postrojba_NEWLINE_u Tebi u vrijeme kada je Egiptom_NEWLINE_vladao Ramzes XI. Herihor je imao ve\xc4\x87u mo\xc4\x87 od Ramzesa zbog toga jer je upravljao vojskom. Herihor je iskoristio tu svoju mo\xc4\x87 i svrgnuo Ramzesa XI. s prijestolja. Nakon toga su i sve\xc4\x87enici u Tanisu postavili sebi novoga kralja Smendesa I. Egipat se podijelio na Gornji i Donji._NEWLINE_Herihor na po\xc4\x8detku ba\xc5\xa1 i nije bio prijateljski raspolo\xc5\xbeen prema kralju zbog kojeg ne mo\xc5\xbee vladati cijelim Egiptom, ali postupno se razvijala suradnja izme\xc4\x91u dva faraona. To se posebno vidi po pismima koja su faraoni razmjenjivali.\n_START_SECTION_\nHerihor - prethodnik ili nasljednik Piankha?\n_START_PARAGRAPH_\nTradicijski ga se u povijesnoj znanosti stavljalo za prethodnika Piankhu jer se vjerovalo da je njegov sin. To je bilo zbog toga \xc5\xa1to je Lepsius krivo protuma\xc4\x8dio sliku iz Honsuova hrama u Karnaku. Danas se smatra da ime Herihorova sina koje je djelimice sa\xc4\x8duvano ondje nije [Pi]Ankh, nego vjerojatnije je da je Ankh[ef(enmut)].\n_START_SECTION_\nObitelj\n_START_PARAGRAPH_\nHerihor se o\xc5\xbeenio za k\xc4\x87erku Ramzesa XI. Ne\xc4\x91met. S tom \xc5\xbeenidbom \xc5\xbeelio je u\xc4\x8dvrstiti svoju mo\xc4\x87. Po tradicionalnom mi\xc5\xa1ljenju s Ne\xc4\x91met je imao sina Piankha koji ga je nasljedio te sinove Hekanefera, Hekamata i Ankhefenmuta te k\xc4\x87er Faenmut, ali po novijim teorijama njegova upitno je da li su sva ta djeca njegova pogotovo Piankh, jedino je sigurno da je njegovo dijete Ankhefenmut.'